KOMISIJAS ĪSTENOŠANAS LĒMUMS (ES) 2021/1035

(2021. gada 23. jūnijs),

ar ko attiecībā uz atļaujas turētāju un tā pārstāvi Savienībā saistībā ar tādu produktu laišanu tirgū, kuri satur noteiktu ģenētiski modificēto kukurūzu, sastāv no tās vai ir ražoti no tās, groza Īstenošanas lēmumu 2013/648/ES un 2013/650/ES

(izziņots ar dokumenta numuru C(2021) 4317)

(Dokuments attiecas uz EEZ)

(Autentisks ir tikai teksts nīderlandiešu valodā)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (EK) Nr. 1829/2003 (2003. gada 22. septembris) par ģenētiski modificētu pārtiku un barību (1) un jo īpaši tās 9. panta 2. punktu un 21. panta 2. punktu,

tā kā:

(1) Uzņēmums Bayer Agriculture BVBA (atrodas Beļģijā) Savienībā saistībā ar atļaujām tādu produktu laišanai tirgū, kuri satur ar Komisijas Īstenošanas lēmumu 2013/648/ES (2) un 2013/650/ES (3) atļauto ģenētiski modificēto kukurūzu, no tās sastāv vai no tās ir ražoti, pārstāv uzņēmumu Monsanto Company (atrodas Amerikas Savienotajās Valstīs). Uzņēmums Dow AgroSciences LLC (atrodas Amerikas Savienotajās Valstīs) ir otrs atļaujas turētājs attiecībā uz ģenētiski modificēto kukurūzu, kas atļauta ar šiem īstenošanas lēmumiem. Uzņēmumu Dow AgroSciences LLC pārstāv uzņēmums Dow AgroSciences Distribution S.A.S. (atrodas Francijā).

(2) Uzņēmums Bayer Agriculture BVBA (atrodas Beļģijā) 2020. gada 28. jūlija vēstulē informēja Komisiju, ka uzņēmums Monsanto Company (atrodas Amerikas Savienotajās Valstīs) no 2020. gada 1. augusta ir mainījis savu juridisko formu un nosaukumu uz Bayer CropScience LP.

(3) Uzņēmums Bayer Agriculture BVBA2020. gada 28. jūlija vēstulē informēja Komisiju, ka no 2020. gada 1. augusta tā nosaukums ir mainīts uz Bayer Agriculture BV (atrodas Beļģijā).

(4) 2021. gada 17. marta vēstulē Komisija tika informēta, ka no 2021. gada 1. janvāra uzņēmums Dow AgroSciences LLC ir mainījis savu nosaukumu uz Corteva Agriscience LLC (atrodas Amerikas Savienotajās Valstīs).

(5) 2021. gada 22. marta vēstulē uzņēmums Corteva Agriscience LLC informēja Komisiju, ka no 2021. gada 22. marta Savienībā to pārstāv uzņēmums Corteva Agriscience Belgium B.V.

(6) Prasītās izmaiņas ir tikai administratīvas, tāpēc no jauna novērtēt attiecīgos produktus nav vajadzīgs.

(7) Tāpēc Īstenošanas lēmums 2013/648/ES un 2013/650/ES būtu attiecīgi jāgroza.

(8) Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO LĒMUMU.

1. pants Grozījumi Īstenošanas lēmumā 2013/648/ES Īstenošanas Lēmumu 2013/648/ES groza šādi: 1) lēmuma 6. panta 1. punktu aizstāj ar šādu: “1. Atļaujas turētāji ir: a) uzņēmums Corteva Agriscience LLC, Amerikas Savienotās Valstis, kuru pārstāv uzņēmums Corteva Agriscience Belgium B.V.; un b) uzņēmums Bayer CropScience LP, Amerikas Savienotās Valstis, kuru pārstāv uzņēmums Bayer Agriculture BV, Beļģija.”; 2) lēmuma 8. pantu aizstāj ar šādu: “Šis lēmums ir adresēts: a) uzņēmumam Corteva Agriscience LLC, 9330 Zionsville Road Indianapolis, Indiana 46268-1054, Amerikas Savienotās Valstis, kuru pārstāv uzņēmums Corteva Agriscience Belgium B.V., Bedrijvenlaan 9, 2800 Mechelen, Beļģija; un b) uzņēmums Bayer CropScience LP, 800 N. Lindbergh Boulevard, St Louis, Missouri, 63167, Amerikas Savienotās Valstis, kuru pārstāv uzņēmums Bayer Agriculture BV, Scheldelaan 460, 2040 Antwerp, Beļģija.”; 3) pielikuma a) punktu aizstāj ar šādu: “a) Pieteikuma iesniedzēji un atļaujas turētāji Nosaukums: Corteva Agriscience LLC Adrese: 9330 Zionsville Road Indianapolis, Indiana 46268-1054, Amerikas Savienotās Valstis, kuru pārstāv uzņēmums Corteva Agriscience Belgium B.V., Bedrijvenlaan 9, 2800 Mechelen, Beļģija, un Nosaukums: Bayer CropScience LP Adrese: 800 N. Lindbergh Boulevard, St Louis, Missouri, 63167, Amerikas Savienotās Valstis, kuru pārstāv uzņēmums Bayer Agriculture BV, Scheldelaan 460, 2040 Antwerp, Beļģija”.

2. pants Grozījumi Īstenošanas lēmumā 2013/650/ES Īstenošanas lēmumu 2013/650/ES groza šādi: 1) lēmuma 6. panta 1. punktu aizstāj ar šādu: “1. Atļaujas turētāji ir: a) uzņēmums Corteva Agriscience LLC, Amerikas Savienotās Valstis, kuru pārstāv uzņēmums Corteva Agriscience Belgium B.V.; un b) uzņēmums Bayer CropScience LP, Amerikas Savienotās Valstis, kuru pārstāv uzņēmums Bayer Agriculture BV, Beļģija.”; 2) lēmuma 8. pantu aizstāj ar šādu: “Šis lēmums ir adresēts: a) uzņēmumam Corteva Agriscience LLC, 9330 Zionsville Road Indianapolis, Indiana 46268-1054, Amerikas Savienotās Valstis, kuru pārstāv uzņēmums Corteva Agriscience Belgium B.V., Bedrijvenlaan 9, 2800 Mechelen, Beļģija; un b) uzņēmums Bayer CropScience LP, 800 N. Lindbergh Boulevard, St Louis, Missouri, 63167, Amerikas Savienotās Valstis, kuru pārstāv uzņēmums Bayer Agriculture BV, Scheldelaan 460, 2040 Antwerp, Beļģija.”; 3) pielikuma a) punktu aizstāj ar šādu: “a) Pieteikuma iesniedzēji un atļaujas turētāji Nosaukums: Corteva Agriscience LLC Adrese: 9330 Zionsville Road Indianapolis, Indiana 46268-1054, Amerikas Savienotās Valstis, kuru pārstāv uzņēmums Corteva Agriscience Belgium B.V., Bedrijvenlaan 9, 2800 Mechelen, Beļģija, un Nosaukums: Bayer CropScience LP Adrese: 800 N. Lindbergh Boulevard, St Louis, Missouri, 63167, Amerikas Savienotās Valstis, kuru pārstāv uzņēmums Bayer Agriculture BV, Scheldelaan 460, 2040 Antwerp, Beļģija.”

3. pants Adresāti Šis lēmums ir adresēts: a) uzņēmumam Corteva Agriscience LLC, 9330 Zionsville Road Indianapolis, Indiana 46268-1054, Amerikas Savienotās Valstis, kuru pārstāv uzņēmums Corteva Agriscience Belgium B.V., Bedrijvenlaan 9, 2800 Mechelen, Beļģija; un b) uzņēmumam Bayer CropScience LP, 800 N. Lindbergh Boulevard, St Louis, Missouri, 63167, Amerikas Savienotās Valstis, kuru pārstāv uzņēmums Bayer Agriculture BV, Scheldelaan 460, 2040 Antwerp, Beļģija.

Briselē, 2021. gada 23. jūnijā Komisijas vārdā – Komisijas locekle Stella KYRIAKIDES

(1) OV L 268, 18.10.2003., 1. lpp.

(2) Komisijas Īstenošanas lēmums 2013/648/ES (2013. gada 6. novembris), ar ko atbilstīgi Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON89034 × 1507 × NK603 (MON-89Ø34-3 × DAS-Ø15Ø7-1 × MON-ØØ6Ø3-6), sastāv vai ir ražoti no tās (OV L 302, 13.11.2013., 38. lpp.).

(3) Komisijas Īstenošanas lēmums 2013/650/ES (2013. gada 6. novembris), ar ko atbilstīgi Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 89034 × 1507 × MON88017 × 59122 (MON-89Ø34-3 × DAS-Ø15Ø7-1 × MON-88Ø17-3 × DAS-59122-7), četras ar to saistītas ģenētiski modificētas kukurūzas kultūras, kurās apvienoti trīs dažādi atsevišķi transformācijas gadījumi (MON89034 × 1507 × MON88017 (MON-89Ø34-3 × DAS-Ø15Ø7-1 × MON-88Ø17-3), MON89034 × 1507 × 59122 (MON-89Ø34-3 × DAS-Ø15Ø7-1 × DAS-59122-7), MON89034 × MON88017 × 59122 (MON-89Ø34-3 × MON-88Ø17-3 × DAS-59122-7), 1507 × MON 88017 × 59122 (DAS-Ø15Ø7-1 × MON-88Ø17-3 × DAS-59122-7)), un četras ar to saistītas ģenētiski modificētas kukurūzas kultūras, kurās apvienoti divi dažādi atsevišķi transformācijas gadījumi (MON89034 × 1507 (MON-89Ø34-3 × DAS-Ø15Ø7-1), MON89034 × 59122 (MON-89Ø34-3 × DAS-59122-7), 1507 × MON88017 (DAS-Ø15Ø7-1 × MON-88Ø17-3), MON 88017 × 59122 (MON-88Ø17-3 × DAS-59122-7)), sastāv vai ir ražoti no tās (OV L 302, 13.11.2013., 47. lpp.).